Ericu950/Stoicheia-meter-silver huggingface dataset:
ἐγὼ μὲν οὖν τοῦτον τὸν τρόπον διῴκησα , ὅπως ἂν διασῴζωνται ὅτι μάλιστα οἱ οἶκοι οἱ ἀπὸ τοῦ Βουσέλου ·
τούτους δὲ ἐξετάσωμεν πάλιν .
καὶ πρώτιστον μὲν τὸν νόμον τουτονὶ ἀνάγνωθι .
ὁ ἄρχων ἐπιμελείσθω τῶν ὀρφανῶν καὶ τῶν ἐπικλήρων καὶ τῶν οἴκων τῶν ἐξερημουμένων καὶ τῶν γυναικῶν , ὅσαι μένουσιν ἐν τοῖς οἴκοις τῶν ἀνδρῶν τῶν τεθνηκότων φάσκουσαι κυεῖν .
τούτων ἐπιμελείσθω καὶ μὴ ἐάτω ὑβρίζειν μηδένα περὶ τούτους .
ἐὰν δέ τις ὑβρίζῃ ἢ ποιῇ τι παράνομον , κύριος ἔστω ἐπιβάλλειν κατὰ τὸ τέλος .
ἐὰν δὲ μείζονος ζημίας δοκῇ ἄξιος εἶναι , προσκαλεσάμενος πρόπεμπτα καὶ τίμημα ἐπιγραψάμενος , ὅ τι ἂν δοκῇ αὐτῷ , εἰσαγέτω εἰς τὴν ἡλιαίαν .
ἐὰν δ ἁλῷ , τιμάτω ἡ ἡλιαία περὶ τοῦ ἁλόντος , ὅ τι χρὴ αὐτὸν παθεῖν ἢ ἀποτεῖσαι .
πῶς ἂν μᾶλλον ἐξερημώσαιεν ἄνθρωποι οἶκον , ἢ εἴ τινες τούς τε γένει ὄντας ἐγγυτάτω Ἁγνίᾳ , τούτους ἐξελαύνοιεν ἐξ ἑτέρου οἴκου ὄντες , τοῦ Στρατίου , καὶ πάλιν εἰ τὸν μὲν κλῆρον ἀξιοῖ ἔχειν τὸν Ἁγνίου ὡς γένει προσήκων , τὸ δ ὄνομα , ὅ ἐστιν αὐτῷ , μὴ ὅτι ἐκ τοῦ Ἁγνίου οἴκου , ἀλλ οὐ δ ἐκ τοῦ Στρατίου ἐστὶν τοῦ ἑαυτοῦ προγόνου , οὐ δὲ τῶν ἄλλων ἀπογόνων τῶν Βουσέλου , τοσούτων γενομένων , οὐδενὸς ἔχει τὸ ὄνομα 0 1 2 ;
ἀλλὰ πόθεν δή ἐστι τὸ ὄνομα ὁ Μακάρτατος ;
ἐκ τῶν πρὸς μητρός .
εἰσεποιήθη γὰρ οὗτος εἰς τὸν οἶκον τὸν Μακαρτάτου τοῦ Προσπαλτίου , ἀδελφοῦ ὄντος τῆς μητρὸς τῆς τούτου , καὶ ἔχει καὶ ἐκεῖνον τὸν οἶκον .
καὶ οὕτως ἐστὶν ὑβριστής , ὥστε γενομένου αὐτῷ υἱέος τοῦ μὲν εἰσαγαγεῖν εἰς τὸν οἶκον τὸν Ἁγνίου υἱὸν τῷ Ἁγνίᾳ ἐπελάθετο , καὶ ταῦτα ἔχων τὸν κλῆρον τὸν Ἁγνίου καὶ φάσκων πρὸς ἀνδρῶν αὐτῷ προσήκειν ·
τοῦτον δὲ τὸν υἱὸν τὸν γενόμενον τῷ Μακαρτάτῳ εἰσπεποίηκεν τῷ πρὸς μητρὸς εἰς τοὺς Προσπαλτίους , τὸν δὲ Ἁγνίου οἶκον εἴακεν ἔρημον εἶναι τὸ τούτου μέρος ·
φησὶ δὲ τὸν πατέρα τὸν ἑαυτοῦ Θεόπομπον προσήκειν Ἁγνίᾳ .
ὁ δὲ νόμος κελεύει ὁ τοῦ Σόλωνος κρατεῖν τοὺς ἄρρενας καὶ τοὺς ἐκ τῶν ἀρρένων ·
οὗτος δὲ οὑτωσὶ ῥᾳδίως κατεφρόνησεν καὶ τῶν νόμων καὶ τοῦ Ἁγνίου , καὶ εἰσεποίησεν τὸν υἱὸν εἰς τὸν οἶκον τὸν πρὸς μητρός .
πῶς ἂν γένοιντο τούτων ἄνθρωποι παρανομώτεροι ἢ βιαιότεροι ;
οὐ τοίνυν ταῦτα μόνον , ὦ ἄνδρες δικασταί , ἀλλὰ καὶ μνήματος ὄντος κοινοῦ ἅπασιν τοῖς ἀπὸ τοῦ Βουσέλου γενομένοις  καὶ καλεῖται τὸ μνῆμα Βουσελιδῶν , πολὺς τόπος περιβεβλημένος , ὥσπερ οἱ ἀρχαῖοι ἐνόμιζον  , ἐν τούτῳ τῷ μνήματι οἱ μὲν ἄλλοι ἅπαντες οἱ ἀπὸ τοῦ Βουσέλου κεῖνται , καὶ ὁ Ἁγνίας καὶ ὁ Εὐβουλίδης καὶ ὁ Πολέμων καὶ οἱ ἄλλοι ἅπαντες τοσοῦτοι ὄντες συγγενεῖς , οἱ ἀπὸ τοῦ Βουσέλου , ἅπαντες οὗτοι κοινωνοῦσιν τοῦ μνήματος τούτου ·
ὁ δὲ τουτουὶ πατὴρ Μακαρτάτου καὶ ὁ πάππος οὐ κεκοινωνήκασιν τούτου , ἀλλ αὑτοῖς ἰδίᾳ ἐποιήσαντο μνῆμα ἄπωθεν τοῦ Βουσελιδῶν μνήματος .
δοκοῦσιν ὑμῖν , ὦ ἄνδρες δικασταί , προσήκειν τι τῷ οἴκῳ τῷ Ἁγνίου , πλὴν τοῦ ἔχειν ἁρπάσαντες τὰ μὴ προσήκοντα ;
εἰ δ ἐξερημωθήσεται ἢ ἀνώνυμος ἔσται ὁ οἶκος ὁ Ἁγνίου καὶ ὁ Εὐβουλίδου τοῦ ἀνεψιοῦ τοῦ Ἁγνίου , οὐ δὲ κατὰ τ οὐλάχιστον πώποτ αὐτοῖς ἐμέλησεν .
ἐγὼ δ , ὦ ἄνδρες δικασταί , βοηθῶ μὲν ὡς οἷός τ εἰμὶ μάλιστα τοῖς τετελευτηκόσιν ἐκείνοις ·
οὐ πάνυ δ ἐστὶ ῥᾴδιον ταῖς τούτων παρασκευαῖς ἀνταγωνίζεσθαι .
παραδίδωμι οὖν ὑμῖν τὸν παῖδα τουτονί , ὦ ἄνδρες δικασταί , ἐπιμεληθῆναι , ὅπως ὑμῖν δοκεῖ δικαιότατον εἶναι .
οὗτος εἰσπεποίηται εἰς τὸν οἶκον τὸν Εὐβουλίδου , καὶ εἰσῆκται εἰς τοὺς φράτερας , οὐκ εἰς τοὺς ἐμούς , ἀλλ εἰς τοὺς Εὐβουλίδου καὶ Ἁγνίου καὶ Μακαρτάτου τουτουί .
καὶ ὅτε εἰσήγετο , οἱ μὲν ἄλλοι φράτερες κρύβδην ἔφερον τὴν ψῆφον , οὑτοσὶ δὲ Μακάρτατος φανερᾷ τῇ ψήφῳ ἐψηφίσατο ὀρθῶς εἰσάγεσθαι Εὐβουλίδῃ υἱὸν τὸν παῖδα τουτονί , οὐκ ἐθελήσας ἅψασθαι τοῦ ἱερείου οὐ δὲ ἀπαγαγεῖν ἀπὸ τοῦ βωμοῦ ὑπεύθυνον αὑτὸν ποιήσας , ἀλλὰ καὶ τὴν μερίδα τῶν κρεῶν ᾤχετο λαβὼν παρὰ τοῦ παιδὸς τουτουί , ὥσπερ καὶ οἱ ἄλλοι φράτερες 0 .
νομίζετε δὴ τὸν παῖδα τοῦτον , ὦ ἄνδρες δικασταί , ἱκετηρίαν ὑμῖν προκεῖσθαι ὑπὲρ τῶν τετελευτηκότων Ἁγνίου καὶ Εὐβουλίδου καὶ τῶν ἄλλων τῶν ἀπὸ τοῦ Ἁγνίου , καὶ ἱκετεύειν αὐτοὺς ὑμᾶς τοὺς δικαστάς , ὅπως μὴ ἐξερημωθήσεται αὐτῶν ὁ οἶκος ὑπὸ τῶν μιαρῶν τούτων θηρίων , οἵ εἰσιν ἐκ τοῦ Στρατίου οἴκου , ἐν δὲ τῷ Ἁγνίου οὐδεπώποτ ἐγένοντο ·
μη δ ἐπιτρέψητε τούτοις ἔχειν τὰ μὴ προσήκοντα , ἀλλ ἀποδοῦναι ἀναγκάσατε εἰς τὸν Ἁγνίου οἶκον τοῖς προσήκουσιν τοῖς Ἁγνίου .
ἐγὼ μὲν οὖν ἐκείνοις τε βοηθῶ τοῖς τετελευτηκόσιν καὶ τοῖς νόμοις τοῖς περὶ τούτων κειμένοις , δέομαι δὲ καὶ ὑμῶν , ὦ ἄνδρες δικασταί , καὶ ἱκετεύω καὶ ἀντιβολῶ , μὴ περιίδητε μή τε τὸν παῖδα τουτονὶ ὑβρισθέντα ὑπὸ τούτων , μή τε τοὺς προγόνους τοὺς τούτου ἔτι μᾶλλον καταφρονουμένους ἢ νῦν καταπεφρόνηνται , ἐὰν διαπράξωνται οὗτοι ἃ βούλονται 0 ·
ἀλλὰ τοῖς τε νόμοις βοηθεῖτε καὶ τῶν τετελευτηκότων ἐπιμελεῖσθε , ὅπως μὴ ἐξερημωθῇ αὐτῶν ὁ οἶκος .
καὶ ταῦτα ποιοῦντες τά τε δίκαια ψηφιεῖσθε καὶ τὰ εὔορκα καὶ τὰ ὑμῖν αὐτοῖς συμφέροντα .
αἴτιος μέν ἐστι Λεωχάρης οὑτοσί , ὦ ἄνδρες δικασταί , τοῦ καὶ αὐτὸς κρίνεσθαι καὶ ἐμὲ νεώτερον ὄντα λέγειν ἐν ὑμῖν , ἀξιῶν κληρονομεῖν ὧν οὐ προσῆκεν αὐτῷ , καὶ ὑπὲρ τούτων ψευδῆ διαμαρτυρίαν πρὸς τῷ ἄρχοντι ποιησάμενος .
ἡμῖν μὲν γὰρ ἀναγκαῖον ἦν , τοῦ νόμου τὰς ἀγχιστείας τοῖς ἐγγυτάτω γένους ἀποδιδόντος , οὖσιν οἰκείοις Ἀρχιάδου τοῦ ἐξ ἀρχῆς καταλιπόντος τὸν κλῆρον , μή τε τὸν οἶκον ἐξερημωθέντα τὸν ἐκείνου περιιδεῖν μή τε τῆς οὐσίας ἑτέρους κληρονομήσαντας , οἷς οὐ δ ὁτιοῦν προσήκει ·
οὑτοσὶ δὲ οὔ τε γόνῳ τοῦ τετελευτηκότος υἱὸς ὢν οὔ τ εἰσποιηθεὶς κατὰ τοὺς νόμους , ὡς ἐγὼ δείξω , διαμεμαρτύρηκεν οὕτως τὰ ψευδῆ προπετῶς , ἀφαιρούμενος ἡμῶν τὴν κληρονομίαν .
δέομαι δ ὑμῶν , ὦ ἄνδρες δικασταί , βοηθῆσαι τῷ τε πατρὶ τούτῳ καὶ ἐμοί , ἐὰν λέγωμεν τὰ δίκαια , καὶ μὴ περιιδεῖν πένητας ἀνθρώπους καὶ ἀσθενεῖς καταστασιασθέντας ὑπὸ παρατάξεως ἀδίκου .
ἡμεῖς μὲν γὰρ ταῖς ἀληθείαις πιστεύοντες εἰσεληλύθαμεν , καὶ ἀγαπῶντες , ἄν τις ἡμᾶς ἐᾷ τῶν νόμων τυγχάνειν ·
οὗτοι δὲ τῇ παρασκευῇ καὶ τοῖς ἀναλώμασιν ἰσχυριζόμενοι διατετελέκασιν , εἰκότως οἶμαι ·
ἐκ γὰρ τῶν ἀλλοτρίων ῥᾳδίως ἀναλίσκουσιν , ὥστε καὶ τοὺς συνεροῦντας ὑπὲρ αὑτῶν καὶ τοὺς μαρτυρήσοντας τὰ ψευδῆ πολλοὺς πεπορίσθαι .
ὁ δὲ πατὴρ οὗτος  εἰρήσεται γάρ  ἅμα τῆς πενίας ἧς ὑμεῖς ἅπαντες ἴστε , καὶ τοῦ ἰδιώτης εἶναι φανερὰς ἔχων τὰς μαρτυρίας ἀγωνίζεται ·
διατελεῖ γὰρ ἐν Πειραιεῖ κηρύττων ·
τοῦτο δ ἐστὶν οὐ μόνον ἀπορίας ἀνθρωπίνης τεκμήριον , ἀλλὰ καὶ ἀσχολίας τῆς ἐπὶ τὸ πραγματεύεσθαι ·
ἀνάγκη γὰρ ἡμερεύειν ἐν τῇ ἀγορᾷ τὸν τοιοῦτον 0 .
ἃ δεῖ λογιζομένους ἐνθυμεῖσθαι ὅτι , εἰ μὴ τῷ δικαίῳ ἐπιστεύομεν , οὐκ ἄν ποτ εἰσήλθομεν εἰς ὑμᾶς .
περὶ μὲν οὖν τῶν τοιούτων καὶ προϊόντος τοῦ λόγου σαφέστερον ἀκούσεσθε ·
ὑπὲρ αὐτῆς δὲ τῆς διαμαρτυρίας καὶ τοῦ ἀγῶνος ἤδη νομίζω δεῖν διδάσκειν .
εἰ μὲν οὖν , ὦ ἄνδρες δικασταί , ἐκ τῆς διαμαρτυρίας αὐτῆς Λεωχάρης ἔμελλεν ἀπολογούμενος δείξειν ὡς ἔστιν υἱὸς γνήσιος Ἀρχιάδου , οὐδὲν ἂν ἔδει πολλῶν λόγων , οὐ δ ἄνωθεν ὑμᾶς ἐξετάζειν τὸ γένος τὸ ἡμέτερον ·
ἐπειδὴ δὲ τὰ μὲν διαμεμαρτυρημένα ἕτερον τρόπον ἔχει , ὁ δὲ πολὺς τοῦ λόγου τουτοισὶ ἔσται ὡς εἰσεποιήθησαν , καὶ κατὰ τὴν ἀγχιστείαν γνήσιοι ὄντες δικαίως ἂν τῆς οὐσίας κληρονομοῖεν , ἀναγκαῖον , ὦ ἄνδρες δικασταί , διὰ ταῦτα μικρῷ ἄνωθεν τὰ περὶ τοῦ γένους ὑμῖν διεξελθεῖν 0 ·
ἐὰν γὰρ τοῦτο σαφῶς μάθητε , οὐ μὴ παρακρουσθῆτε ὑπ αὐτῶν τῷ λόγῳ .
ἔστιν γὰρ ὁ μὲν ἀγὼν οὑτοσὶ κλήρου διαδικασία , ἀμφισβητεῖται δὲ παρὰ μὲν ἡμῶν κατὰ γένος ἡ ἀγχιστεία , παρὰ δὲ τούτων κατὰ ποίησιν 0 ·
ὁμολογοῦμεν δ ἐναντίον ὑμῶν δεῖν τὰς ποιήσεις κυρίας εἶναι , ὅσαι ἂν κατὰ τοὺς νόμους δικαίως γένωνται .
ὥστε ταύτας τὰς ὑποθέσεις μεμνημένοι , ἂν δείξωσιν ὑμῖν διδόντας τοὺς νόμους αὑτοῖς ἃ διαμεμαρτυρήκασιν , ψηφίσασθε αὐτοῖς τὸν κλῆρον .
καὶ ἐὰν ἐκ μὲν τῶν νόμων μὴ ὑπάρχῃ , δίκαια δὲ καὶ φιλάνθρωπα φαίνωνται λέγοντες , καὶ ὣς συγχωροῦμεν .
ἵνα δὲ εἰδῆτε ὅτι κατὰ γένος ἐγγύτατα ὄντες οὐ μόνον τούτῳ ἐνισχυριζόμεθα , ἀλλὰ καὶ τοῖς ἄλλοις ἅπασιν , πρῶτον μὲν ὑπὲρ αὐτοῦ τοῦ γένους ὑμᾶς διδάξομεν , ὅθεν ἐστὶν ὁ κλῆρος ·
νομίζω γάρ , ἂν τούτῳ τῷ μέρει τοῦ ἀγῶνος σαφῶς παρακολουθήσητε , καὶ τῶν ἄλλων ὑμᾶς οὐδενὸς ἀπολειφθήσεσθαι .
τὸ γὰρ ἐξ ἀρχῆς , ὦ ἄνδρες δικασταί , γίγνονται Εὐθυμάχῳ τῷ Ὀτρυνεῖ υἱεῖς τρεῖς , Μειδυλίδης καὶ Ἄρχιππος καὶ Ἀρχιάδης , καὶ θυγάτηρ ᾗ ὄνομα ἦν Ἀρχιδίκη .
τελευτήσαντος δὲ τοῦ πατρὸς αὐτοῖς , τὴν μὲν Ἀρχιδίκην ἐκδιδόασιν Λεωστράτῳ Ἐλευσινίῳ , αὐτῶν δὲ τριῶν ὄντων ὁ μὲν Ἄρχιππος τριηραρχῶν ἐτελεύτησεν τὸν βίον ἐν Μηθύμνῃ , ὁ δὲ Μειδυλίδης οὐ πολλῷ χρόνῳ γαμεῖ ὕστερον Μνησιμάχην Λυσίππου τοῦ Κριωέως θυγατέρα .
καὶ γίγνεται αὐτῷ θυγάτηρ ὄνομα Κλειτομάχη , ἣν ἐβουλήθη μὲν ἐκεῖνος ἀγάμῳ τῷ ἀδελφῷ ὄντι τῷ ἑαυτοῦ ἐκδοῦναι ·
ἐπειδὴ δὲ ὁ Ἀρχιάδης οὐκ ἔφη προαιρεῖσθαι γαμεῖν , ἀλλὰ καὶ τὴν οὐσίαν ἀνέμητον διὰ ταῦτα συγχωρήσας εἶναι ᾤκει καθ αὑτὸν ἐν τῇ Σαλαμῖνι , οὕτως ἤδη ὁ Μειδυλίδης ἐκδίδωσι τὴν αὑτοῦ θυγατέρα Ἀριστοτέλει Παλληνεῖ , τῷ πάππῳ τῷ ἐμῷ .
καὶ γίγνονται ἐξ αὐτοῦ υἱεῖς τρεῖς , Ἀριστόδημός τε οὑτοσὶ ὁ πατὴρ ὁ ἐμὸς καὶ Ἁβρώνιχος ὁ θεῖος καὶ Μειδυλίδης , ὃς νῦν τετελευτηκὼς τυγχάνει .
καὶ ἡ μὲν τοῦ γένους ἀγχιστεία τοῦ ἡμετέρου , ἐν ᾧ ἐστιν ὁ κλῆρος , σχεδὸν οὕτως ἔχει , ὦ ἄνδρες δικασταί .
ἀρχιάδῃ γὰρ πρὸς ἀνδρῶν ἡμεῖς μὲν γένει ἐγγυτάτω , καὶ κατὰ τοῦτον τὸν νόμον ἀξιοῦντες τῆς ἐκείνου οὐσίας κληρονομεῖν καὶ τὸ γένος μὴ περιιδεῖν ἐξερημωθέν , ἐλάχομεν πρὸς τὸν ἄρχοντα τοῦ κλήρου ·
οὗτοι δὲ ἔχοντες οὐ δικαίως τὰ χρήματα διαμεμαρτυρήκασι νυνί , τὸ μὲν ὅλον ἰσχυριζόμενοι ποιήσει , φάσκοντες δὲ καὶ συγγενεῖς εἶναι .
περὶ μὲν οὖν ταύτης τῆς ποιήσεως , ὃν τρόπον ἔχει , σαφῶς ὑμᾶς ὕστερον διδάξομεν ·
περὶ δὲ τοῦ γένους , ὡς οὐκ εἰσὶν ἡμῶν ἐγγυτέρω , τοῦτο δεῖ μαθεῖν ὑμᾶς .
ἓν μὲν οὖν ὁμολογεῖται , τὸ κρατεῖν τῶν κληρονόμων τοὺς ἄρρενας καὶ τοὺς ἐκ τῶν ἀρρένων ·
ἁπλῶς γὰρ τοῖς ἐγγυτάτω πρὸς ἀνδρῶν , ὅταν μὴ παῖδες ὦσιν , ὁ νόμος τὰς κληρονομίας ἀποδίδωσιν .
οὗτοι δ ἐσμὲν ἡμεῖς ·
ἄπαις μὲν γὰρ ὁ Ἀρχιάδης ὁμολογεῖται τετελευτηκέναι , τούτῳ δὲ πρὸς ἀνδρῶν ἡμεῖς ἐσμεν ἐγγυτάτω .
ὁ γὰρ Μειδυλίδης ἀδελφὸς ἦν τοῦ Ἀρχιάδου , τοῦ δὲ Μειδυλίδου θυγάτηρ ἡ τοῦ ἐμοῦ πατρὸς μήτηρ , ὥστε γίγνεται Ἀρχιάδης , ὑπὲρ οὗ τοῦ κλήρου τὴν ἐπιδικασίαν ποιούμεθα νυνί , θεῖος τῇ τοῦ πατρὸς τοῦ ἐμοῦ μητρὶ ἐκ πατραδέλφων , πρὸς ἀνδρῶν ἔχων τὴν συγγένειαν ταύτην καὶ οὐ πρὸς γυναικῶν 0 .
λεώστρατος δ οὑτοσὶ γένει τε ἀπωτέρω ἐστὶν καὶ πρὸς γυναικῶν οἰκεῖος Ἀρχιάδῃ 0 ·
ἡ γὰρ Λεωκράτους μήτηρ τοῦ τούτου πατρὸς ἀδελφιδῆ ἦν τῷ Ἀρχιάδῃ ἐκείνῳ καὶ τῷ Μειδυλίδῃ , ἀφ ὧν ἡμεῖς ὄντες ἀξιοῦμεν τῆς κληρονομίας τυχεῖν .
πρῶτον μὲν οὖν , ὦ ἄνδρες δικασταί , τὸ γένος ἡμῶν ὅτι οὕτως ἔχει ὥσπερ καὶ λέγομεν , ἀναγνώσεται ὑμῖν τὰς μαρτυρίας , ἔπειτα μετὰ ταῦτα τὸν νόμον αὐτὸν τὸν τοῖς τε γένεσι καὶ τοῖς ἐγγυτάτω πρὸς ἀνδρῶν τὰς κληρονομίας ἀποδιδόντα ·
τὰ γὰρ κεφάλαια τοῦ ἀγῶνος , καὶ ὑπὲρ ὧν ὀμωμοκότες οἴσετε τὴν ψῆφον , σχεδόν τι ταῦτ ἔστιν .
καί μοι κάλει τούς τε μάρτυρας δευρὶ καὶ τὸν νόμον ἀναγίγνωσκε .
τὰ μὲν τοίνυν περὶ τὸ γένος τό τε τούτων καὶ τὸ ἡμέτερον οὕτως ἔχει , ὦ ἄνδρες δικασταί , ὥστε τοὺς ἐπιδεδειχότας ἐξ αὐτῶν τῶν μαρτυριῶν ὡς εἰσὶν γένει ἐγγυτέρω προσήκει κληρονομεῖν , καὶ μὴ τὴν τοῦ διαμαρτυρήσαντος ἀπόνοιαν κρείττω τῶν ὑμετέρων νόμων γενέσθαι .
καὶ γὰρ εἰ τῇ ποιήσει ἰσχυρίζονται , ἣν ὡς ἐγένετο ἡμεῖς δείξομεν , τετελευτηκότος γε τοῦ εἰσποιηθέντος δήπου ἄπαιδος καὶ τοῦ οἴκου μέχρι τῆς ἡμετέρας λήξεως ἐξηρημωμένου , πῶς οὐ προσήκει τοὺς ἐγγυτάτω γένει ὄντας , τούτους τὴν κληρονομίαν κομίσασθαι , καὶ ὑμᾶς μὴ τοῖς δυναμένοις ἄριστα παρασκευάσασθαι , ἀλλὰ τοῖς ἀδικουμένοις τῶν πολιτῶν βοηθεῖν ;
εἰ μὲν γὰρ ἐφ ἡμῖν ἦν ὥστε δείξασιν τὰ περὶ τοῦ γένους καὶ τῆς διαμαρτυρίας αὐτῆς καταβῆναι καὶ μηδενὸς ἔτι πλείονος λόγου προσδεῖσθαι , σχεδόν τι τῶν μεγίστων εἰρημένων οὐκ ἂν ἠνωχλοῦμεν τὰ πλείω .
ἐπειδὴ δὲ οὗτοι τοῖς μὲν νόμοις οὐκ ἐνισχυριοῦνται , τῷ δὲ προειληφέναι τι τῶν πραγμάτων ἐκ τοῦ ἄνωθεν χρόνου καὶ τῷ ἐμβεβατευκέναι εἰς τὴν οὐσίαν , τούτοις τεκμηρίοις χρώμενοι φήσουσι κληρονομεῖν , ἀναγκαῖον ἴσως καὶ περὶ τούτων ἐστὶν εἰπεῖν καὶ δεῖξαι τούτους πάντων ἀνθρώπων βιαιοτάτους ὄντας .
τὸ γὰρ ἐξ ἀρχῆς , ὦ ἄνδρες δικασταί , ἐκδιδόασιν τὴν ἀδελφὴν τὴν ἑαυτῶν ὁ Μειδυλίδης καὶ ὁ Ἀρχιάδης Λεωστράτῳ Ἐλευσινίῳ ·
μετὰ δὲ ταῦτα ἐκ θυγατρὸς τῆς ἐκδοθείσης ἀδελφῆς ταύτης αὐτῶν γίγνεται Λεωκράτης ὁ πατὴρ Λεωστράτου τουτουί , σκέψασθε ὡς πολλοστὸς εἰς τὴν τοῦ Ἀρχιάδου συγγένειαν προσήκων , ὑπὲρ οὗ τὴν διαμαρτυρίαν πεποίηται 0 .
τούτων δ οὕτως ἐχόντων ὁ μὲν Ἀρχιάδης οὐκ ἐγάμει , ὁ δὲ Μειδυλίδης ὁ ἀδελφὸς αὐτοῦ , πάππος δὲ τουτουὶ ἔγημε 0 .
καὶ οὐδέπω τὴν οὐσίαν ἐνέμοντο , ἀλλ ἑκάτερος ἔχων τὰ ἱκανὰ ὁ μὲν Μειδυλίδης ἐν τῷ ἄστει διέμενεν , ὁ δὲ Ἀρχιάδης ἐν Σαλαμῖνι ᾤκει .
οὐ πολλῷ δὲ χρόνῳ ὕστερον ἀποδημίας τινὸς εἰς τὴν ὑπερορίαν συμβάσης τῷ Μειδυλίδῃ τῷ πάππῳ τῷ τοῦ πατρός , ἠρρώστησεν ὁ Ἀρχιάδης , καὶ τελευτᾷ τὸν βίον ἀπόντος τοῦ Μειδυλίδου ἄγαμος ὤν .
λουτροφόρος ἐφέστηκεν ἐπὶ τῷ τοῦ Ἀρχιάδου τάφῳ .
ἐν δὲ τούτῳ τῷ καιρῷ ἔχων τὴν τῆς συγγενείας τῆς πρὸς γυναικῶν πρόφασιν Λεωκράτης ὁ τουτουὶ πατὴρ Λεωστράτου εἰσποιεῖ αὑτὸν υἱὸν τῷ Ἀρχιάδῃ , καὶ ἐνεβάτευσεν οὕτως εἰς τὴν οὐσίαν ὡς ὑπ ἐκείνου ζῶντος ἔτι εἰσποιηθείς .
ἀφικόμενος δὲ ὁ Μειδυλίδης ἠγανάκτει τε τῷ γεγενημένῳ καὶ οἷος ἦν ἐπεξιέναι τῷ Λεωκράτει ·
πειθόντων δὲ τῶν οἰκείων καὶ δεομένων ἐᾶν ἐν τῷ οἴκῳ εἶναι τὸν Λεωκράτην υἱὸν εἰσποιητὸν τῷ Ἀρχιάδῃ , συνεχώρησεν ὁ Μειδυλίδης , οὐχ ἡττηθεὶς ἐν δικαστηρίῳ , ἀλλὰ τὸ μὲν ὅλον ὑπὸ τούτων ἀπατηθείς , ἔπειτα μέντοι καὶ τοῖς οἰκείοις πειθόμενος .
καὶ ὁ μὲν Μειδυλίδης ταῦτα πράξας τελευτᾷ τὸν βίον , ὁ δὲ Λεωκράτης εἶχεν τὴν τοῦ Ἀρχιάδου οὐσίαν καὶ ἐκληρονόμει πολλὰ ἔτη ὡς ἂν ἐκείνου υἱὸς ποιητός 0 ·
ἡμεῖς δὲ παρὰ τὸ τὸν Μειδυλίδην ταῦτα συγχωρῆσαι ἡσυχίαν εἴχομεν .
χρόνῳ δ ὕστερον οὐ πολλῷ  τοῖς γὰρ μετὰ ταῦτα λόγοις ἤδη σφόδρα τὸν νοῦν προσέχετε , ὦ ἄνδρες δικασταί ·
ὁ γὰρ Λεωκράτης ὁ εἰσποιητὸς γενόμενος τῷ Ἀρχιάδῃ , ἐγκαταλιπὼν τουτονὶ Λεώστρατον ἐν τῷ οἴκῳ υἱὸν γνήσιον , ἐπανῆλθεν αὐτὸς εἰς τοὺς Ἐλευσινίους , ὅθεν ἦν τὸ ἐξ ἀρχῆς .
καὶ οὐ δ ἐνταῦθα οὐδέπω ἡμεῖς οὐδὲν τῶν πραγμάτων τῶν περὶ τὸν κλῆρον ἐκινοῦμεν , ἀλλ ἐμένομεν ἐπὶ τῶν αὐτῶν .
πάλιν τοίνυν Λεώστρατος αὐτὸς οὑτοσί , εἰσποιητὸς ὢν υἱὸς καὶ ἐγκαταλειφθεὶς ἐν τῷ τοῦ Ἀρχιάδου οἴκῳ , ἐπανέρχεται , ὥσπερ ὁ πατὴρ αὐτοῦ , ἐπὶ τοὺς Ἐλευσινίους , ἐγκαταλιπὼν υἱὸν γνήσιον καὶ διὰ τριῶν σωμάτων κυρίαν τὴν ἐξ ἀρχῆς ποίησιν παρὰ τοὺς νόμους καταστήσας 0 .
πῶς γὰρ οὐ παρὰ τοὺς νόμους , ὁπότ εἰσποιητὸς αὐτὸς ὢν εἰσποιητοὺς υἱοὺς ἐγκαταλείπων ἐπανῄει ;
καὶ τοῦτο διατετέλεκε ποιῶν μέχρι ταύτης τῆς ἡμέρας , καὶ διὰ τούτου τοῦ τρόπου τὴν κληρονομίαν ἡμῶν ἀποστερήσειν οἴονται , ἐνεργαζόμενοι μὲν καὶ ἐμπαιδοτροφούμενοι τῇ τοῦ Ἀρχιάδου οὐσίᾳ , ἐπανιόντες δὲ ἐπὶ τὴν πατρῴαν οὐσίαν ἐκεῖθεν ἀεί , κ ἀκείνην μὲν ἀκέραιον φυλάττοντες , ταύτην δ ἀναλίσκοντες .
ἀλλ ὅμως τούτων τοιούτων ὄντων , ὅπερ εἶπον , ἡμεῖς ὑπεμένομεν ἅπαντα .
μέχρι τίνος 0 ;
ἕως ὁ Λεωκράτης ὁ ὑπὸ Λεωστράτου ἐν τῷ οἴκῳ τῷ Ἀρχιάδου ἐγκαταλειφθεὶς υἱὸς τετελεύτηκεν ἄπαις .
τούτου δὲ ἄπαιδος τετελευτηκότος , ἀξιοῦμεν ἡμεῖς οἱ γένει ἐγγυτάτω ὄντες Ἀρχιάδῃ κληρονομεῖν τῆς οὐσίας , καὶ μὴ τῷ τετελευτηκότι τῷ αὐτῷ εἰσποιητῷ ὄντι υἱὸν εἰσποιεῖν ἐπ ἀποστερήσει τῶν ἡμετέρων .
εἰ μὲν γὰρ αὐτὸς ζῶν ἐποιήσατο , καίπερ ὄντος παρὰ τὸν νόμον τοῦ ἔργου , οὐκ ἀντιλέγομεν ·
ἐπειδὴ δὲ οὔ τε γόνῳ ἦν αὐτῷ υἱὸς οὐδεὶς οὔ τ ἐποιήσατο ζῶν , ὁ δὲ νόμος τοῖς ἐγγύτατα γένους τὰς κληρονομίας ἀποδίδωσι , πῶς οὐ δίκαιοί ἐσμεν ἡμεῖς τούτων μὴ ἀποστερηθῆναι κατ ἀμφότερα ;
καὶ γὰρ τῷ Ἀρχιάδῃ , οὗ ἦν ἡ οὐσία τὸ ἐξ ἀρχῆς , ἐγγυτάτω γένει ἐσμὲν καὶ τῷ εἰσποιητῷ Λεωκράτει ·
τοῦ μὲν γὰρ ὁ πατὴρ ἐπανεληλυθὼς εἰς τοὺς Ἐλευσινίους οὐκέτι τὴν κατὰ τὸν νόμον οἰκειότητα ἔλιπεν αὑτῷ , ἡμεῖς δέ , παρ οἷς ἦν ἐν τῷ γένει , τὴν ἀναγκαιοτάτην συγγένειαν εἴχομεν , ὄντες ἀνεψιαδοῖ ἐκείνῳ .
ὥστ εἰ μὲν βούλει , τοῦ Ἀρχιάδου συγγενεῖς ὄντες ἀξιοῦμεν κληρονομεῖν , εἰ δὲ βούλει , τοῦ Λεωκράτους 0 ·
τετελευτηκότος γὰρ ἄπαιδος αὐτοῦ , οὐδεὶς ἡμῶν γένει ἐγγυτέρω ἐστί .
καὶ διὰ μὲν σέ , ὦ Λεώστρατε , ὁ οἶκος ἐξηρήμωται ·
τῆς γὰρ οὐσίας τὴν οἰκειότητα , οὐ τῶν ἀνδρῶν τῶν ποιησαμένων διετήρεις .
ἕως μέν γε τελευτήσαντος τούτου οὐδεὶς ἠμφεσβήτει τοῦ κλήρου , οὐδένα εἰσεποίεις τῷ Ἀρχιάδῃ υἱόν ·
ἐπειδὴ δὲ ἡμεῖς συγγενεῖς ὄντες ἥκομεν εἰς τὸ μέσον , τηνικαῦτα εἰσποιεῖς , ἵνα τὴν οὐσίαν κατάσχῃς .
καὶ φὴς μὲν οὐδὲν εἶναι τῷ Ἀρχιάδῃ , πρὸς ὃν εἰσεποιήθης , διαμαρτυρεῖς δὲ πρὸς ἡμᾶς , τὸ ὁμολογούμενον γένος ἐξελαύνων ·
εἰ γὰρ μηδέν ἐστιν ἐν τῷ οἴκῳ , τί σὺ ἐλαττοῖ τοῦ μηδενὸς ἡμῶν κληρονομησάντων ;
ἀλλὰ γὰρ ἡ ἀναίδεια καὶ ἡ πλεονεξία τοιαύτη ἐστὶν αὐτοῦ , ὦ ἄνδρες δικασταί , ὥσθ ἡγεῖσθαι δεῖν ἐν Ἐλευσινίοις τε τὴν πατρῴαν οὐσίαν ἐπανελθὼν ἔχειν , ἐφ ἅ τ εἰσεποιήθη μὴ ὄντος ἐν τῷ οἴκῳ υἱοῦ , καὶ τούτων κύριος γενέσθαι .
καὶ ταῦτα πάντα ῥᾳδίως διοικεῖται ·
πρὸς γὰρ ἀνθρώπους ἡμᾶς πένητας καὶ ἀδυνάτους ἔχων ἀναλίσκειν ἐκ τῶν ἀλλοτρίων πολὺ περίεστιν .
διόπερ οἶμαι ὑμᾶς δεῖν βοηθεῖν τοῖς μὴ πλεονεκτῆσαί τι βουλομένοις , ἀλλ ἀγαπῶσιν ἐάν τις ἡμᾶς τῶν νόμων ἐᾷ τυγχάνειν .
τί γὰρ δεῖ ποιεῖν ἡμᾶς , ὦ ἄνδρες δικασταί ;
διὰ τριῶν τῆς ποιήσεως ἐμμενούσης , καὶ τοῦ τελευταίου ἐγκαταλειφθέντος , τούτου ἄπαιδος τετελευτηκότος , μὴ κομίσασθαι τὰ ἡμέτερ αὐτῶν χρόνῳ ποτέ 0 ;
τοῦτο τοίνυν ἔχοντες τὸ δίκαιον ἐλάχομεν τοῦ κλήρου πρὸς τὸν ἄρχοντα .
οὑτοσὶ δὲ Λεωχάρης προπετῶς διαμαρτυρήσας τὰ ψευδῆ , οἴεται δεῖν παρὰ πάντας τοὺς νόμους ἀποστερῆσαι ἡμᾶς τῆς κληρονομίας .
πρῶτον μὲν οὖν , ὅτι τά τε περὶ τὰς ποιήσεις καὶ τὸ γένος τὸ τούτων ἀληθῆ εἰρήκαμεν , καὶ ἡ λουτροφόρος ἐφέστηκεν ἐπὶ τῷ τοῦ Ἀρχιάδου μνήματι , ταύτας ὑμῖν τὰς μαρτυρίας βουλόμεθ ἀναγνῶναι ·
ἔπειτ ἤδη καὶ τὰ λοιπὰ σαφῶς διδάξομεν ὑμᾶς , ὥστ ἐξελέγξαι τούτους τὰ ψευδῆ διαμεμαρτυρηκότας .
καί μοι λαβὲ τὰς μαρτυρίας ἃς λέγω .
ὁ μὲν τοίνυν τοῦ πράγματος λόγος καὶ τὸ ἁπλοῦν δίκαιον περὶ τῆς κληρονομίας οὕτως ἔχει , ὦ ἄνδρες δικασταί , τῶν τε πεπραγμένων ἐξ ἀρχῆς αὐτὰ τὰ κεφάλαια σχεδόν τι ἀκηκόατε .
ἃ δὲ μετὰ τὴν τοῦ κλήρου λῆξιν πεποιήκασι καὶ ὃν τρόπον ἡμῖν κεχρημένοι εἰσίν , ἀναγκαῖον νομίζω εἰπεῖν ·
οἴομαι γὰρ περὶ κλήρου ἀγῶνα μηδένας ἄλλους παρανενομῆσθαι τοιαῦτα οἷα ἡμᾶς 0 .
ἐπειδὴ γὰρ ἐτελεύτησεν ὁ Λεωκράτης καὶ ἡ ταφὴ ἐγένετο αὐτῷ , πορευομένων ἡμῶν εἰς τὰ κτήματα διὰ τὸ ἄπαιδά τε τὸν ἄνδρα καὶ ἄγαμον τετελευτηκέναι , ἐξήγαγε Λεώστρατος οὑτοσὶ φάσκων αὑτοῦ εἶναι .
καὶ ὅτι μὲν ποιεῖν τι τῶν νομιζομένων ἐκώλυσεν ἡμᾶς τῷ τετελευτηκότι , πατὴρ ὢν αὐτὸς ἐκείνου , ἴσως ἔχει λόγον , καίπερ ὄντος παρανόμου τοῦ ἔργου ·
τῷ γὰρ φύσει ὄντι πατρὶ τῆς ταφῆς τὴν ἐπιμέλειαν παραδίδοσθαι εἰκός ἐστιν , ἔπειτα μέντοι καὶ τοῖς οἰκείοις ἡμῖν , ὧν ἦν συγγενὴς κατὰ τὴν ποίησιν ὁ τετελευτηκώς 0 .
ἐπεὶ δὲ τὰ νομιζόμενα ἐγένετο , κατὰ ποῖον νόμον φανεῖται ἐρήμου ὄντος τοῦ οἴκου τοὺς ἐγγυτάτω γένους ἡμᾶς ἐξαγαγὼν ἐκ τῆς οὐσίας ;
ὅτι νὴ Δία πατὴρ ἦν τοῦ τετελευτηκότος 0 .
ἀπεληλυθώς γ εἰς τὸν πατρῷον οἶκον καὶ οὐκέτι τῆς οὐσίας ἐφ ᾗ ἐγκατέλιπεν τὸ υἱόν , κύριος ὤν ·
εἰ δὲ μή , τί τῶν νόμων ὄφελος 0 1 ;
γενομένης οὖν τῆς ἐξαγωγῆς , ἵνα τὰ πλεῖστα παραλίπω , ἐλάχομεν πρὸς τὸν ἄρχοντα τοῦ κλήρου , οὔ τε γόνῳ , ὥσπερ εἶπον , υἱέος οὐδενὸς ὄντος τῷ τετελευτηκότι , οὔ τ εἰσποιητοῦ γεγενημένου κατὰ τοὺς νόμους .
μετὰ δὲ ταῦτα Λεώστρατος οὑτοσὶ παρακαταβάλλει ὡς υἱὸς Ἀρχιάδου ἐκείνου , οὐκ ἐπιλογισάμενος οὔ θ ὅτι ἐπανεληλύθει εἰς τοὺς Ἐλευσινίους , οὔ θ ὅτι οἱ εἰσποιητοὶ οὐκ αὐτοὶ ὑφ αὑτῶν , ἀλλ ὑπὸ τῶν εἰσποιουμένων καθίστανται ·
ἀλλὰ γὰρ οἶμαι ἁπλοῦν τι διελογίσατο , δεῖν αὑτὸν καὶ δικαίως καὶ ἀδίκως ἀμφισβητεῖν τῶν ἀλλοτρίων .
καὶ πρῶτον μὲν ἐλθὼν οἷος ἦν εἰς τὸν Ὀτρυνέων πίνακα τὸν ἐκκλησιαστικὸν ἐγγράφειν αὑτὸν Ἐλευσίνιος ὤν , καὶ τοῦτο διῳκεῖτο , ἔπειτα , πρὶν ἐγγραφῆναι καὶ ἐν τῷ ληξιαρχικῷ γραμματείῳ τῷ τῶν Ὀτρυνέων , μετέχειν τῶν κοινῶν , τηλικαύτην παρανομίαν προαιρούμενος παρανομεῖν ἕνεκα πλεονεξίας .
αἰσθόμενοι δ ἡμεῖς μαρτύρων ἐναντίον ἐκωλύσαμεν τὸ γιγνόμενον , καὶ ᾠόμεθα δεῖν κριθῆναι πρῶτον τὴν κληρονομίαν παρ ὑμῖν , πρὶν ἐπὶ τὸ ὄνομά τινα τὸ τοῦ Ἀρχιάδου εἰσποιηθῆναι .
κωλυθεὶς δὲ καὶ ἐξελεγχθεὶς πρὸς τῷ πίνακι καὶ ἐν τῇ τῶν ἀρχόντων ἀγορᾷ ὅτι ἠδίκει πολλῶν ἐναντίον , ᾤετο δεῖν μηδὲν ἧττον βιάζεσθαι καὶ κρείττων ταῖς παρασκευαῖς τῶν ὑμετέρων νόμων γενέσθαι .
τί τούτου τεκμήριον 0 ;
συναγαγών τινας τῶν Ὀτρυνέων ὀλίγους καὶ τὸν δήμαρχον πείθει , ἐπειδὰν ἀνοιχθῇ τὸ γραμματεῖον , ἐγγράψαι αὑτόν .
καὶ μετὰ ταῦτα ἧκε Παναθηναίων ὄντων τῶν μεγάλων τῇ διαδόσει πρὸς τὸ θεωρικόν , καὶ ἐπειδὴ οἱ ἄλλοι δημόται ἐλάμβανον , ἠξίου καὶ αὑτῷ δίδοσθαι καὶ ἐγγραφῆναι εἰς τὸ γραμματεῖον ἐπὶ τὸ τοῦ Ἀρχιάδου ὄνομα .
διαμαρτυρομένων δὲ ἡμῶν , καὶ τῶν ἄλλων δεινὸν φασκόντων εἶναι τὸ γιγνόμενον , ἀπῆλθεν οὔ τ ἐγγραφεὶς οὔ τε τὸ θεωρικὸν λαβών .
τὸν δὲ παρὰ τὸ ψήφισμα τὸ ὑμέτερον ἀξιοῦντα τὸ θεωρικὸν λαμβάνειν πρὶν ἐγγραφῆναι εἰς τοὺς Ὀτρυνέας , ὄντα ἐξ ἑτέρου δήμου , τοῦτον οὐκ οἴεσθε τοῦ κλήρου παρὰ τοὺς νόμους ἀμφισβητεῖν ;
ἢ τὸν πρὸ τῆς τοῦ δικαστηρίου γνώσεως οὕτως ἀδίκους πλεονεξίας διοικούμενον , τοῦτον πῶς εἰκὸς τῷ πράγματι πιστεύειν 0 ;
ὁ γὰρ τὸ θεωρικὸν ἀδίκως ἀξιώσας λαμβάνειν καὶ περὶ τοῦ κλήρου τῇ αὐτῇ διανοίᾳ δῆλον ὅτι κέχρηται νυνί 0 .
ἀλλὰ μὴν καὶ τὸν ἄρχοντά γε ἐξηπάτησεν παρακαταβάλλων καὶ ἡμᾶς , καὶ ἀντεγράψατο Ὀτρυνεὺς εἶναι ἐν Ἐλευσινίοις δημοτευόμενος .
ἐπειδὴ τοίνυν τούτων πάντων ἀπετύγχανεν , ταῖς παρελθούσαις ἀρχαιρεσίαις ταύταις παρασκευασάμενός τινας τῶν δημοτῶν ἠξίου οὗτος ἐγγράφεσθαι ποιητὸς υἱὸς τῷ Ἀρχιάδῃ .
ἀντιλεγόντων δ ἡμῶν καὶ ἀξιούντων , ἐπειδὰν τοῦ κλήρου ἡ διαδικασία γένηται , τηνικαῦτα τοὺς δημότας τὴν ψῆφον φέρειν , πρότερον δὲ μή , τοῦτο μὲν ἐπείσθησαν οὐ δι αὑτούς , ἀλλὰ διὰ τοὺς νόμους 0 ·
δεινὸν γὰρ ἐδόκει εἶναι τὸν παρακαταβεβληκότα τοῦ κλήρου εἰσποιεῖν αὑτὸν ἔτι τῶν πραγμάτων ἀκρίτων ὄντων ·
ὃ δὲ μετὰ ταῦτα διοικεῖται Λεώστρατος οὑτοσί , τοῦτο πάντων δεινότατόν ἐστιν .
ἐπειδὴ γὰρ αὐτὸς ἀπετύγχανεν τοῦ ἐγγραφῆναι , εἰσποιεῖ Λεωχάρην τὸν αὑτοῦ υἱὸν Ἀρχιάδῃ παρὰ πάντας τοὺς νόμους , πρὶν τοῦ δήμου τὴν δοκιμασίαν γενέσθαι ·
οὐκ εἰσηγμένου δ εἰς τοὺς φράτεράς πω τοὺς Ἀρχιάδου , ἀλλ ἐπειδὴ ἐνεγράφη , τηνικαῦτα πείσας ἕνα τινὰ τῶν φρατέρων ἐνέγραψεν εἰς τὸ φρατερικὸν γραμματεῖον .
καὶ μετὰ ταῦτα τῇ διαμαρτυρίᾳ πρὸς τῷ ἄρχοντι τοῦτον ἐπιγράφεται ὡς υἱὸν ὄντα γνήσιον τοῦ τετελευτηκότος ἔτη πολλά , τὸν πρῴην καὶ χθὲς ἐγγραφέντα .
καὶ συμβαίνει ἀμφοτέρους αὐτοὺς τῆς κληρονομίας ἀμφισβητεῖν ·
ὅ τε γὰρ Λεώστρατος οὑτοσὶ παρακατέβαλε τοῦ κλήρου ὡς υἱὸς γνήσιος Ἀρχιάδῃ , ὅ τε Λεωχάρης οὑτοσὶ διαμεμαρτύρηκεν ὡς υἱὸς ὢν γνήσιος τοῦ αὐτοῦ πατρός , οὐδέτερος δ αὐτῶν ζῶντι , ἀλλὰ τετελευτηκότι εἰσποιεῖ αὑτόν 0 .
ἡμεῖς δὲ οἰόμεθα δεῖν , ὦ ἄνδρες δικασταί , ἐπειδὰν περὶ τούτου τοῦ ἀγῶνος ὑμεῖς τὴν ψῆφον ἐνέγκητε , τηνικαῦτα ἐκ τῶν κατὰ γένος ἐγγυτάτω ἡμῶν εἰσποιεῖν υἱὸν τῷ τετελευτηκότι , ὅπως ἂν ὁ οἶκος μὴ ἐξερημωθῇ .
πρῶτον μὲν οὖν , ὦ ἄνδρες δικασταί , ὡς ἐπανῆλθεν εἰς τοὺς Ἐλευσινίους ἐκ τῶν Ὀτρυνέων Λεώστρατος οὑτοσὶ καταλιπὼν υἱὸν τῷ Ἀρχιάδῃ γνήσιον , καὶ ὅτι ὁ πατὴρ αὐτοῦ ἔτι πρότερον τὸ αὐτὸ τοῦτ ἐπεποιήκει , καὶ ὡς ὁ καταλειφθεὶς ἄπαις τετελεύτηκεν , καὶ ὡς ὁ νῦν διαμεμαρτυρηκὼς πρότερον εἰς τοὺς δημότας ἢ εἰς τοὺς φράτερας ἐνεγράφη , τούτων ὑμῖν τὰς τῶν φρατέρων καὶ τὰς τῶν δημοτῶν μαρτυρίας ἀναγνώσεται , καὶ τῶν ἄλλων δὲ τῶν εἰρημένων , ὧν οὗτοι πεποιήκασιν , ἁπάντων ὑμῖν τὰς μαρτυρίας καθ ἓν ἕκαστον παρέξομαι .
καί μοι κάλει τοὺς μάρτυρας δευρί .
τῶν μὲν τοίνυν πραγμάτων ἁπάντων ἀκηκόατε , ὦ ἄνδρες δικασταί , καὶ τῶν ἐξ ἀρχῆς γεγενημένων περὶ τὸν κλῆρον τοῦτον καὶ τῶν ὕστερον συμβάντων , ἐπειδὴ τάχιστα τὴν λῆξιν ἡμεῖς ἐποιησάμεθα .
λοιπὸν δ ἐστὶ περί τε τῆς διαμαρτυρίας αὐτῆς εἰπεῖν καὶ περὶ τῶν νόμων καθ οὓς ἀξιοῦμεν κληρονομεῖν ·
ἔτι δέ , ἂν ἐγχωρῇ τὸ ὕδωρ καὶ μὴ μέλλωμεν ὑμῖν ἐνοχλεῖν , ἐξελέγξαι τὰ ὑπὸ τούτων ῥηθησόμενα , ὅτι οὔ τε δίκαια οὔ θ ὑγιῆ ἐστι 0 .
καὶ πρῶτον μὲν τὴν διαμαρτυρίαν ἀναγνώτω , καὶ σφόδρα τὸν νοῦν αὐτῇ προσέχετε ·
περὶ γὰρ ταύτης ἡ ψῆφος οἰσθήσεται νυνί .
δΙΑμΑΡτΥΡΙΑ .
οὐκοῦν δήπου διαμεμαρτύρηκεν οὑτοσί , ὡς ἀκηκόατε , μὴ ἐπίδικον εἶναι τὸν κλῆρον τὸν Ἀρχιάδου , ὄντων αὐτῷ παίδων γνησίων κυρίως κατὰ τὸν θεσμόν .
ἐξετάσωμεν τοίνυν , εἰ εἰσὶν ἢ τὰ ψευδῆ διαμεμαρτύρηκεν οὑτοσί .
ὁ γὰρ Ἀρχιάδης ἐκεῖνος , οὗ ἐστιν ὁ κλῆρος , ἐποιήσατο υἱὸν τὸν τοῦ διαμεμαρτυρηκότος νυνὶ πάππον ·
ἐκεῖνος δ ἐγκαταλιπὼν υἱὸν γνήσιον τὸν τούτου πατέρα Λεώστρατον ἐπανῆλθεν εἰς τοὺς Ἐλευσινίους .
μετὰ δὲ ταῦτα αὐτὸς οὑτοσὶ Λεώστρατος πάλιν ἐγκαταλιπὼν υἱὸν ᾤχετο ἀπιὼν εἰς τὸν πατρῷον οἶκον ·
ὁ δ ἐγκαταλειφθεὶς ὑπὸ τούτου τελευταῖος ἁπάντων τῶν εἰσποιηθέντων τετελεύτηκεν ἄπαις , ὥστε γίγνεται ἔρημος ὁ οἶκος , καὶ ἐπανελήλυθεν ἡ κληρονομία πάλιν εἰς τοὺς ἐξ ἀρχῆς ἐγγύτατα γένους ὄντας .
πῶς ἂν οὖν εἴησαν κατὰ τὴν διαμαρτυρίαν υἱεῖς ἔτι τινὲς τῷ Ἀρχιάδῃ , ᾧ οἱ μὲν εἰσποιηθέντες ὁμολογοῦνται ἐπανεληλυθέναι , ὁ δ ἐγκαταλειφθεὶς τελευταῖος ἄπαις τετελεύτηκεν ;
οὐκοῦν ἀνάγκη τὸν οἶκον ἔρημον εἶναι 0 .
ὁπότε δὲ ἔρημος ὁ οἶκος , οὐκ ἂν εἴησαν υἱεῖς ἔτι ἐκείνῳ γνήσιοι 0 .
οὑτοσὶ τοίνυν διαμεμαρτύρηκεν τοὺς οὐκ ὄντας εἶναι , καὶ γέγραφεν ἐν τῇ διαμαρτυρίᾳ ὄντων παίδων , ἕνα φάσκων αὑτὸν εἶναι .
ἀλλὰ μὴν γνησίων γ ὅταν λέγῃ καὶ κυρίως κατὰ τὸν θεσμόν , παρακρούεται παρὰ τοὺς νόμους .
τὸ μὲν γὰρ γνήσιόν ἐστιν , ὅταν ᾖ γόνῳ γεγονός ·
καὶ ὁ νόμος ταῦτα μαρτυρεῖ λέγων , ἣν ἂν ἐγγυήσῃ πατὴρ ἢ ἀδελφὸς ἢ πάππος , ἐκ ταύτης εἶναι παῖδας γνησίους .